2

IMVO ZABANTSUNDU (NATIVE OPINION).

[October 31, 1889.

 KUBALESI BE ‘MV0.’

UMHLELI ucela Abalesi be MVO
ukuba bamtumele Indaba ze-

ntlobo zonke ngento ezibonakalayo
kwezo ndawo bakuzo. Ukolwa zi-
 ngxelo ezimfutshane ezitsolileyo.

 IZAZIS0 NGE “ MVO.”

Umzi wakowetu mawuyi qondi-
sise kakuhle indlela yokuhlaulela

‘IMVO ZABANTSUNDU”
ukuba intlaulo :—
Erolelwa Ikwata, xa ifike
kwange nyanga yoku-
qala 3s.

Erolelwa Ikwata, ifike
emva kwenyanga yo-
kuqala 3s. 6d.

Kuvulelekile ukuba ota-
ndayo awuhlaulele wonke unyaka
kwausaqala. Intlaulo yonyaka
ifike kwa usaqala, 12s.

Ngangoko kunokwenzeka intla-
ulo itunyelwa nge Money Order
efunyanwa kwi Post Offices.

NGEZAZISO.

NGOMMISELO weli pepa, zonke
izaziso, ezingento EZILAHLE-

KILEYO. nabantu ABAFUNWAYO,
ABAZELWEYO, ABATSHATILE-
YO, IMIBIKO, IMIVUMO, ITIMI-
TI, kufuneka etumele nemali ositu-
melayo. SIFAKWE KATATU 5s.,
xa singe side.

Iveki.

Kwelama Mfengu knvakala ukuba oka cheba knya kulindela ukuba kude kugqi- tywe ukulinywa.

Akuko nto intle ngelixeaha njengokubona ukuba luhlaza kwelizwe macalana onke. Amehlo ebeselediniwe knkujongana nomqwebedu welizwe ongaxeli nto.

Kuvakala nkuba kuzakunduluka iqela elikulu lauiadoda esika Capt. Veldtman ayakusebenza e Johannesburg ngenyanga esayo.

Ngase Cala kuvakala ezokuba i Bhulu lalomandla lichebe iqela legusha zomelwana lazibeka owalo um’bhalo. Libanjiwe lipolisa u Coporal Brading, lite liyakumnika £300 ukuba ulifihlile, alavuma iqakamba Lisentolongweni e Gala siteta nje.

Kulo lonke elakwa Bomvana inile. Umzi ontsundu uyalima.

Sipaula ukuba kuzo zonke indawo amadoda anga angaqesha kwilungelo lokuhambisa iposi ayamenywa ukuba atumele komantyi amanani awo. Izaziso ezichazayo zinokufunyanwa kwi ofisi zomantyi kwi- mimandla yonke.

Kuxelwa ezokuba atnapolisa akwi kampu ese Annanwater, pantsi kwe Stormberg, azihamba ngenyawo ngoku ipatulweni. nase busuku ayafika emizini yamafama ’Mbangi yoku kukubhitya kwamahashe, yaye inqabe ngapezu kwenani ibabile yokuwa- dlisa.

U Mr. Joseph M. Orpen, M.L A., ujikela izitili ze Koloni efuna ukuqonda ihambiso yefama. Ubeke wase Colesberg, waye ebecinga ngokuhambela nakoma Graaff-Reinet. Uuelokuba woka ayokufika nase Australia.

Ingozi zomngxuma we dayiman zase Du Toit’s Pan zeveki epelileyo zezi:—Libhastile eliwe kubupakatno obuyi 150ft lapuka imbande, laruneka ingalo, lenzakala nangapakati; umfo ontsundu kwakulowomngxu. ma unyatelwe yitrok wapuka ingalo; oninye ontsundu uwelwe ngumhlaba kwi British Company wapuka umlenze. Bonke basiwe e Hospital.

Nakuba kungekaqiniseki kanye, kuko inteto yokuba ixabiso lokukwela kwi kali zabahambi pakati kwe Rini ne Qonce liya kuhliselwa kwi £1 ukuqala kuka November.

Inene elitunywe ngu M’buso we Nkosazana ukuya kucedulula imicimbi yolaulo yase Swazini, u Sir F. de Winton, selefikile kweii. Utabate u Mr. W. P. Schriener, M.A., Umteteli-pambi-kwamakulu-amatyala, ukuba abe ngumcebisi wake entweni zemiteto.

Kufike ucingo kuzipata-mandla e Kapa ukuba i Ruluneli, u Sir Henry Loch, iya kundnlnka e Australia ngo 16 November ifike e Kapa ngo 4 December.

Intombi ye Slamsi e Kapa iwele ernbizeni enktihi yamanzi abilayo, apo kuguqulwa amabala engubo, yafa.

Ipepa lase Pretoiia liva ukuba ngenxa yoknsweleka kwento ezityiwayo kukutshwe emsebenzini 3 000 abamhlope, 10,000 abantsundu e Johannesburg. Imali yona asi. kukuba ayiko, into kukudla.

Wonke oziqondayo ukuba unemfanelo yokungena evotini n.akangaposwa lelituba.

Ibhunga elipete umzi wase Somerset East lazisa ukuba lizakucela. u Rulumente ukuba aqinisele ukuba ungenziwa umqomboti neqilika pakati kwemida yalo, owapuleyo lomteto bube nokupalazwa utywala zitinjwa nezitya zake, xa asiwe pambi kwamatyala adliwe £5 okanye inyanga 3.

U Rev. W. Rein wase Sihobotini ubhubhe ngolwesi.Tatu lweveki egqitileyo. Ube seleminyaka imashumi mane esebenza pakati kwabantsundu. Ubudala ubesele 66 iminyaka. Sikuza umzi wase Sihobotini ngalompanga.

Ucingo esati luyamiswa ukuya kwi
komkulu lase Swazini, Embekelweni, selu-
fikile kona ne Ofisi yalo ivuliwe.

I Archdeacon e London ite ngoku
dlala yarola ngokungati iyeba ihangutyefu
yenene ebelihamba pambi kwayo. Kant-
elinene lelase mzini, laseliyinikela emadi.
ndaleni i Archdeacon. Ibekuzixela ukuba
iyi Archdeacon, ibiba likolwane layo lowo-
mntu wase mzini, lapendula idindala
“ Makusikelele Urndali, nkosam, sibe siba-
mba u Bishop apa izolo.”

Usuku Iwesitatu ku November, le Sabata
izayo, Iwalatwe yi President ye Free State
no Rulumeni wase Kapa ukuba lube loloku-
tandazela imvula ine e Transvaal ngesicelo
sika President Kruger.

Singavuya abangekenjenjalo besincede
ngentlaulo ye *Mvo* kwangoku.

Kutiwa u Boon unyana omkulu ka
Mbandine nguyena nza kutabata indawo
kayise yobukumkani base Swazini.

Unondala owayegcagce nentombi emhlo-
pe yakwa Booysen e Colesberg, walandwa,
wafunyanwa ngabanakwayo. Wabenzaka.
lisa kunene xa babembamba kangangokuba
ityala alikatetwa ngenxa yokuba engena
kupuma endlwini amanqhina.

Uloliwk Osuka e Kapa uvulwe ngeveki
egqitileyo e Somerset West.

Inkosana yamajoni u Lieut. Stewart
uzidubule ngepistoli emlonyeni e Vryheid,
wafa.

Isifo semiqala emhlope siyanconywa kwi
mimandla yase Hopetown. Siyatuta.

Ngale veki ipelileyo nangale sike safu-
mana imvula ezimnandana.

Incwadi zo Messrs. N. C. Umhalla,
James M. Pelem, Jno. D. Ncuka ezifikileyo
zobuya zilungiselelwe.

U Mr. B. H. Holland, C.C. and R.M.,
ubuyele kwase Bhofolo apo atabate isihlalo
sake ematyaleni. U Mr. Philpott imantyi
yase Tinara, uya kupumla ekupeleni konya-
ka, indawo yake ngati inikwe u Mr.
A. Stewart obese Burghersdorp.

Izele lika Mr. Tonyela libe linentlanga-
niso eyolileyo nge Sabata edluleyo, ngento
zokuhambisa ilizwi, ingu Mr. Tengo-Jabavu
ngapambili. Inkutazo ngenteto ihanjiswe
ngu Mgcini-Sihlalo, ngu Rev. P. Mpinda na.
ngo Messrs. T. Mabhengeza J. Mabhengeza
no H. Mancunga. Barola kunene ngentliziyo
ezikululekileyo abantu kwane ntsapo.

Intshumayelo zika Rona ziyakushunya-
yelwa kumjikelo wama Wesile antsundu
e Kingwilliamstown ngu Rev. James M.
Dwane ukubuya kwake e Kapa nge Sabata,
10 November.

 Imvo Zantsundu

NGOLWESI-NE, OCTOBER 31,1889.

UKWANDISWA KWE “MVO.”

SAGQIBELA ngo 29 August
ukudwelisa amagama abahlobo

be Mvo Zabantsundu ababonaka-
lisa ngokuzama ukufeza isicelo setu
ukuba bayanyanisa xa bati banga
lingandiswa elipepa. Oko yayise
ngamakulu asixenxe awaye funeka
ukuze kuzokulungiselelwa ukwa-
ndiswa kwe pepa ; namhla kufune-
ka inani elingapezulu, kuba sizifu-
mene sinyanzelekile ukuba sisike
emqulwini iqela la Magumasholo ebeliselixole kukuba silishicilelele ipepa ize Iona lingabi nanto liyi-
rolayo ukusinceda kwindleko yo-
kushicilela eyoyikekayo. Amaga-
ma alawo Magumasholo sisawalu-
ngiselela, saye siwatumela iziku-
mbuzo pambi kokuba senze urozo
Iwawo kwakwipepa le Mvo ukuze
abamelwane bawazi bawandwebele.
Lawo madoda asibuyisele emva,
abuyisele emva nomzi wakowawo.
Ngexesha lokugqibela sasigqibele
ngoku vakalisa ukuba kubatabati
be Mvo sasesipendulwe isicelo ngo
Rev. S. Ntsiko, Messrs. R. Nuku-
na, J. A. Vena, R. Fini, Jer.
Masingata, Jas. Gontshi, Mrs.
Hannie, Messrs. L. J. Joseph no
P. Rozani, baye sebengeuise 20
amagama okwandiswa kwe Mvo.
Namhla sivakalisela umzi kwakona
amanene aselesifezile isicelo soku-
fezwa komsebenzi omkulu woku-
ncedwa kohlanga. Umzi wobona
ke ukuba kusafinyelele amagama
aba 184, atunyelwe ngabantu aba
85. Kwinani labatabati be Mvo
Zabantsundu abasazamileyo, kusa-
shukume 85. Ngalamashumi asi-
bhozo kupelana anqwenela ukwe-
nziwa banzi kwepepa lomzi?
Ingaba lihlazo kumzi omkulu
ngangalo wakowetu. Lengxelo
siyibhengezileyo yalate ukuba
ngapandle kwamagama ambalwa
umzi usahleli, awukenzi luto kulo-
mcimbi wesicelo setu. Ku Bafu
ndisi, ngapandle ko Rev. S. Ntsiko,

Rev. J. M. Dwane. Rev. J. W.
Stirling, Rev. H. Mtobi, Rev. P.
K. Kawa lomhlambi wakowetu,
owona unempembelelo, awukashu-
kumi ukusincedisa ukufunqula lomtwalo siwuzama ngenxa yohla- nga. Kukwanjalo nangakumkondo
wo Titshala. Abasatumeleyo ngo
Messrs. Bottoman, E. Fanti, J. S.
Kuze, P. Mayeza, S. Mtoba, A.
Msutwana, C. T. Martin, T.
Ndwandwa. R. J. Ndungane, S.
Ndubela, E. Shosha, A. Solilo ;
*yaye* impi enganeno kwabafundisi
ngempembelelo-Abavangeli, esi-
nike isandla isengo Messrs. J. Gaba,
J. J. Mcanyangwa, W. N. So-
ngesi no D. K. Vandala. Impi
ekwimisebenzi yakwa Rulumeni
siyavuya ukuyibona inomgudu ewu-
bonakalisileyo. Yona isayekele o
Messrs. A. Bali, L. J. Gamanda,
T. P. Mqedazwe, D. Nkayi, J. A.
Smith, no D. L Zani. Siyavuya
ukubona Izibonda zohlanga nga-
ngoko sizazi ziwuncedisa lomsebe-
nzi—siteta o Messrs. Jno. Kenta-
ne, no Salem Mti. Amanene
akowetu ase misebenzini yokuxhasa
imizi yawo, kwanokumela uhlanga
ukuba lungagxekwa ngokuba lu-
ngolungasebenziyo siya wubulela
umzamo wawo. Sisajonge enka-
lweni ke mabandla e Mvo, kuba
anikafezi, baye abanye bengeka-
bonakalisi nomgudu oya kusinca-
misa intliziyo. Ipepa silishiya
ezandleni zenu. Okwangoku aba-
magama aqala ngo A, E, I, 0, P,
R, U, W, X, Y, abakenzi nto uku-
sifunqulisa ; kwatumeleyo sifumana
ukuba ami ngoluhlobo : 3 B, 1 C.
1D, 3 F, 4G, 3 H, 1 J, 6 K, 2 L,
26 M, 9 N, 2 Q, 7 S, 5 T, 2V, *2Z.*Lonto ibonisa ukuba wonke umzi
usahleli. Lixesha ushukumile.

NINGATYAFI.

KUFANELWE kunconywa
nakukhutazwa okwenziwa

ngamawetu ase Zeleni, lika Mr.
Tonyela Mabhengeza, nesiva
ukuba kwenziwa ngumzi wase Pe-
wuleni. Lemizi iwahlele onke
amadoda awaziwayo ukuba anemfa-
nelo ngentsebenzo yawo ukuba abe
ngabavoti, anduluka ngalusukwa-
zana lutile aya kubabhali magama
ukuba babhalwe. I Felkornet za-
lamabuto zezidumileyo ukuba zizi-
ntshaba zabantsundu; nalamadoda
selefeza okufunwa ngumteto ukuya
kuzo. Ufike u Cabhela (Mr.
Landrey) wase Mtonjeni, wati yena
akasakuyingenisa impi yase Zeleni
emi kwimihlaba engapantsi kwe
akile ezi 30 Ebuziwe isizatu,
upate-eyeka, wavela-etshona, wema
kwelake. Amaxabiso e akile ezi
10 ase Zeleni xa zitengiswayo ako
£40. Bemfanyekiswe kukungatandi
bengene abantsundu, o Cabhela
abawamkeli amagama alomadoda.
Sekutyape ukuba lento ingagqitywa
ngabo. Lawo madoda amange-
Iweyo kufuneka etabate kwaku
Cabhela lowo amapepa asemte-
tweni ekufuneka ezise ngawo onga
ibango lake lingayakufika pambi
kuka Mr. Chalmers, umantyi
wetu oyakwenza ngemfanelo yena
ngapandle kwe kwele. Indawo
ababanga ngazo ziyakufuneka ziba-
lulwa ngumntu oziqondayo ezizinto
ukuze ibalele into etetwayo pambi
komantyi. Sisiva eyase Pewuleni
impi eye ku Bhobho (Mr. Crowe)
obambele u Mr. Lowe, ayisingi-
swanga ngandlela. Nayo mayicele
amapepa lawo kwakuye okwa-
zisa ukuba ibango alisa ku
mantyi. Sivuyiswe kunene sa-
kuva ukuba umzi uyasijucela
isihlalo sobuvoti. Kupela kwe-
sihlalo esiyakubanga ukuba
ube ngumzi ositileyo, okunjule-
lwayo embusweni. Ngamana yaba
asilo Peula ne Zele kupela imizi
eyence into yobudoda enjengale
siyibalisayo. Yinto ebifanele umzi
wonke ontsundu. Sihleli sijonge
kwinkalo zonke ukuva okwenziwa
ngamanye amahlelo.

ICHAM ELIDANGALELWEYO.

KUKO ilungelo, mayelana no-
ngeniso magama, esingaziyo

ukuba uyalisebenzisa sinina umzi.
Ngati kodwa bambalwa abalaziyo.
Lamacapaza siwenzela ukwalata—
ukuba amadoda ahlala kwindlu,
okanye kwifama exabiso liyi £100,

lomadoda anelungelo ukuba angene evotini ngalo lonke ixesha indoda inokubanga ngesiqingata se £25. Indlu okanye ifama elikulu leponti anokungeniswa ngayo amadoda amane, xa indoda ibanga nge £25 kwelokulu. Ngasemazantsi Engqushwa ebefanele ukungena abemaninzi amadoda ayifumana impilo ngokusebenza ezifameni. Amaxa­biso efama ayaziwa. 0 Mr. Mqa- nda no Mr. J. Wilson Mzozoiana bebefanelwe kuyisebenzisa lento kumandla abakuwo Yinto embi ukuba umzi omkulu ngange Ngqushwa ube ngapandle kwevoti upela, njengokuba kube kunjalo kulencwadi ipelelwe lixesha.

Amanqaku.

Kusivuyise kunene ukuva ukuba e Ngqushwa sekuqaliwe, kutetwa nomzi oboinvu ngomcimbi ajikela ngawo amanene ainiswe ukuba acedulule intsebenz.o yotywala. Abahlobo babantsundu bangxamele ukuba uze uti ufika uinhla wokuhlala kwabapieoti babe bonke sebe ewabile. Kunga yinto elunge kunene ukuba umzi uqonde ukufuneka kokuba uze upume upela ukuya kwi komishoni, nakuba ungasakuteta wonke, kodwa ukubako kwawo kuya kunika amand’a amakulu kwinteto yabaya kumiselwa ukwenjenjalo. Anga amadodana ayisi- ngeteyo into yokubikela umzi akange pumle ade akufeze oko akusekelezileyo. Kwenziwa ntonina kweminye imima- ndla?

Ngenteto ka “ Nondyola ” singati zonke iziqingata zinengqili zazo apo bagixe kona abantu eti ke ise iba sisihla- lo semantyi. Ukuba bekuya kukange- Iwa ubuninzi babantu besiqingata nabe dolopu ekuyo i ofisi, ’ze ikutshwe i ofisi edolopini iye enkangala ukusondezela abate sa esiqingateni. bupina apo ubu- lungisa? Siwukangeia ngalondlela lom- cimbi we ofisi yase Healdtown.

UMFI U MR. J. P. JAMESON.

Elinene libhubhele e Johannesburg ngokuhlwa ko 25 October. Lif e nexesha ligula, esite kwengapaya sayakalisa ukuba akulindelwe ukuba wopila. U Mr. Jameson ubelinene lase Qonce apa. Ixesha elide ubese bizinisini kunye nomhlobo wabantsundu umfi u Mt- J. J-. Irvine, awayezeke udade wabo; emva koko umise eyake le yo Messrs. J. p. Jameson <t Co.,’ ekwanesebe e Johannes­burg. Bonke abebemazi bamncoma ukulunga, umfo omoya inhle onoxolo nabo bonke. Ube ngomnye wamanene apa e Qonce ahlala epambili ukuncedisa kuyoyonke into eluncedo kwabantsundu, yaye ivulekile ingxowa yake nakwinto- nina. Sitnfumene engumhlo onga.- tandatyuzwayo wezizwe zakowetu obezimela ezintlanganisweni zamawabo xa kufunekayo. Ulelinye lamanene awafakana intloko abona ukuba kufanelekile ukuba libeko ipepa elinjengele Mvo Zabantsundu, laye icebo lake libelikolisa ngokuba leloncedo. Ngumfo obuzidla ngaye umzi wase Qonce waye umtanda ngokuyitanda kwake into elungileyo nenyaniso. Silahlekwe yindoda noko singebehle siqonde ku Mr. Julius Pringle Jameson.

ABALIMI NA BARWEBI.

*Uboya —*Abukangesi kuba umzi oquka nama Yerepe ubusamele imvula. Obungavaswanga busadla i 6d ngeponti.

E QONCE (Oct. 26.)

Irasi eluhlaza—4/3 to 4/9 ngekulu
Ihabile—7/ to 8/9 ngekulu
„ ezinkozo—6/6 ngekulu

Itapile—3/6 to 20/ ngenxhowa Umbona—7/ to 7/9 ngekulu Amazimba—6/ ngenxhowa Irasi—8/ ngenxhowa

Amatanga—3/ to 5/6 ngedazini Umgubo—14/ to 18/6 ngekulu Imbotyi—8/ to 17/6 ngekulu Inkuni—12/ to 40/ ngeflara

E DAYIMANI (Oct. 26.) Umgubo—40/ to 45/ ngenxhowa Umbona—30/ to 32/ ngenxhowa Ihabile—20/ ngenxhowa Itapile,—20/ to 25/ ngenxhowa Ihabile,—14/ ngekulu

E RINI (Oct. 25 & 26.) Inkuni—17/ to 46/ ngeflara InkUku—9d to 2/9 inye Ihabile—5/9 to 6/9 ngekulu Irasi—2/ to 2/3 ngodazini Umbona—9/6 ngekulu Irasi—13/6 to 16/6 ngenxhowa Umgubo—36/ ngenxhowa Isemile—5/6 to 6/6 ngenxhowa Itapile—17/6 to 21/ ngekulu Amatanga 3/2 to 5/7 ngedazini

Tyume.—Sihleli impilo embi tina bantu base Tyume (utsho umbhalelj). ’Mbangi yokuba intlalo yetu ibembi yile yokuba give ukuba u Rulumente ucinga ukutumela urnntu ngalento itetwa li Dike. Ukunga vumi kwetu ukuba sipatwe li Dike tina baka No. 6., baqala emva kweminyaka emitatu Amamfengu ewelile singalivumi i Dike. Ubunsima, ukuba u Rulumente uyivumile lonto, abukugqitana nelaxa ama Sirayeli ayebumba izitena e Jeputa, ezibu- tela indiza ngokwawo. Singabulela ubawo u Rulumente engasamkelanga eso sicelo ease Dikeni. Ndikucela ke Mhleli ukuba lenteto uze uyiguqule ngesi Ngesi. Eyona nto ingasivuyisayo kukuba u Rulumente londoda aya kuyitumela ihinga ingeza kutata imvo zetu zonkungalitandi i Dike. (Bekufuneka nigcine umhla eya kuhlangana ngawo ikomiti yalomcimbi atumele u Mr. Fleischer kuyo u Rulumeni, nifungquke- nonke akuya kuwisa elenu )

IBALA LABA DLALI.

Ukuvulwa *kwe* season e Port Elizabeth ngo 2 September, 1889.—U Mr. Geo. A. Ross i Captain ye Tiyopiya wenze le­nteto Mgcini-Sihlalo namanene, ngoku kuhlwa sihlangene ukuvula i season ye bhola; ekubeni besivalile sipumle inyanga ezine.

Kwindawo yokuqala ndinga singazana imimoya yetu, ukuze sikwazi ukusebenza kunye. Oku siyakukwenza ngokuteta esinako ezifubeni zetu ngokuhlwa nje kulentlanganiso, nakwezizayo. okokwam ndize kuteta endinako esifubeni sam, ngamazwi alula acacileyo Sinomkwa ombi kunene, ukungateti entlanganisweni, kanti noko singamaciko pandle, ukubona izipako ezintetweni zamadoda ate wona anezi sinde zokukupa imimoya yawo entlanganisweni, kanti lendlela iyonakalisa ??? ayina- ???

hleze atete into ebucala ???kanti kulunge ngapezulu kuba uposise ukuze ulungiswe wazi into obungayazi ngapambili, kunokuba ubesemnyameni ngamalungelo ako, Auba isipelo salonto yingozi kuwe, ngokungapezu eklabini. Amanye amadoda akateti entlangani- sweni ngenxa yokungafuni ukuchasa uluvo luka nantsi aqelene naye, hleze enzakalise izimvo zake, buze ubuhlobo bupele. Kwanalendawo nayo iyingozi emntwini ngokwake kwanase kabini. Kufuneka umntu azicingele ngokwake angalandeli iqabane entlanganisweni kuba boyela bobabini kungabiko unceda omnye. Lendlela yokulandelana entla­nganisweni ngapandle kokukokelwa zingqondo zako ifutshanisa umcimbi; ekubeni ngokupikisana kwenteto um- cimbi uvelelwa ngenxa zonke ukuze intlanganiso ikwazi ukwenza izigqibo ezifanelekileyo. Kufuneka bupele ubuqabane entlanganisweni bovela pandle Kananjalo asikukuti ngokuba izimvo zabantu ababini zahlukene mabatiyane, hai, bavakalisa izimvo zabo; kuba ka- kade abantu abafani ngengcinga, kwa- nokuqonda izinto, kuba ngeke ngoko ukuba abantu batete babonisane. Inteto yasentlanganisweni mayipelele kona ingangeni kwimicimbi yangapandle.

I Season edluleyo yayiyi season entle kunene fana silandela engxelo yokuvala kwetu. Kauti noko imimoya engendawo ibisagquma kunene, lemimoya yabanga ukuba i klabu ipantse ukutshona kwisituba se season ezimbini ezidluleyo. Ngexesha ebe sipumle ndifunde izinto ezininzi ebendingazazi. Imimoya yokudey lana iseko pakati kwetu, imimoya yokuzi nyusa iseko pakati kwetu, imimoya yoku- gxekana, yokusongelana ngapandle kwesizatu iseko pakati kwetu. Ngokunga pezulu nokudluliselyo kugquma pakati kwetu umoya okohlakeleyo, nolihlazo ebusweni belizwe lencubeko, nenqubelo pambili kumasiko okanyo, njengosapo lwase sikolweni.

Amalungu etu azonza indidi ezimbini abalenzileyo isiko lokwaluka nabanga lenzanga. Udidi lokuqal isuke lwatiya udidi lwesibini, yonke into eyenziwa ludidi lwesibini isuke itshabe kudidi lokuqala, kuba isenziwa ngamakwenkwe. Umntu angati lento ndenjenje ukuteta ndenziwa linyungu sisazela sokuba ndi- ngalenzanga isiko lokwaluka, kanti hai ngokumalunga nam, mna lento ayindi cukumisi kuba ndingena ntloni yinto endiyiyo. kodwa lento icukumisa i klabu yetu kuba amehlo elizwe ajonge izenzo zetu, kananjalo indlebe zelizwi ziuqakula konke esikutetayo, ngokukodwa okugwenxa, ekusibangayo ke ngoko ukuba senze ngengqondo senze ngentelekelelo, kana- njalo siwabhale arnazwi etu pambi pambi kokuwa pimisela. Kwingxelo yam yokuvala kwetu i season edluleyo, ndati ndiyatemba ukuba i season ezayo siya kuyiqala sonke ngabanye sinemimoya epakamileyo, kananjalo senze konke okusemandleni etu ukupakamisa igama le Ethiopian elingxanyelwe ukutshoniswa zintshaba zetu. Kufuneka simanyene kwinto zonke esizenzayo, kananjalo ibengumgqaliselo wamalungu ukuba sinyuse i klabu ukuza sibe yeyona klabu inkulu nendilisekileyo e’Bhayi, ewe, kuyo yonke i Koloni pakati kwe klabu zabantsundu. Kuyoyikeka ukuba endaweni yokuyiqala i season ugemimoya epakamileyo, siya kuyiqala ngemimoya epantsi kunene, endaweni yokupakamisa igama le Ethiopian siyakulitoba ngokwetu sivulele ituba kwintshaba zetu. Kuyoyikeka ukuba endaweni yokuba yeyona klabu inkulu nendilisekileyo e Bhayi nase Koloni, siyakuba yeyona incinane nepantsi ngenxa yemikwa yetu engendawo. Oku konke ndikutetayo kuya kwenzeka oku lemi- moya ingendawo esendike ndateta ngayo isagquma pakati ketu.

Kunyaka we 1887, kwabonakala kwi *Mvo Zabantsundu,* incwadi nge Fear Not ne Ethiopian ivela uk??? kwe Ethiopian Kutiwa kwapuma amadodana atile kwi Fear Not ayefuna ukwenza i klabu yoxolo yabantu abanengqondo abazipete kakuhle njalo njalo. Kuyoyikeka ukuba endaweni yoxolo yimfazwe, endaweni vengqondo bubudenge, endaweni yoku- zipata kakuhle sizipete njengamarawu, nanjengendlavini.

Mandisonge inteto yam ngeliti masiti njengamadoda nanjengo hlanga sime ngenyawo ukuvungula nokulwa inkohlakalo nemimoya engendawo echita i klabu yeta, nehlazisa ubuntu betu. Kananjalo enjengo sapo lwencubeko nokukanya masenze konke ekusema ndleni etu ukusinga pambili njengama Tiyopiya enene, sitshikilsle ubumnyama nobudenge, sikulule emagxeni etu imvelo endala siyiti tya siyingcwa- be iyekulala emangcwabeni kunye namanye amadlaka. Bonke abazivayo ukuba kunzima abasayikuze bangabi yintintelo, mabakwelele bangabi ngomvalo endleleni yabazama ukuqubela pambili, kuba la ngamaxesha apakamileyo.

Kwi season edluleyo besine Secretary ebutuntu ngangokuba ezinye intlanganiso zetu aziugeze sazilandakuba zingeko kwincwadi yemicimbi ngenxa yokungezi kwayo ezintlanganisweni zonke. Ndiya temba ukuba ekunyuleni kwetu amagosa siyakunyula amadoda akuteleyo, anengqondo, azizayo intlanganiso, ayakuzifeza kakuhle imfanelo zawo zobugosa Kananjalo nati njengama lungu sibancedisesazi ukuba nabo ngabantu into eposisayo. Ngokungapezulu sibapatise’ kwinto zonke kuba sisazi ukuba lamadoda echita amaxesha awo nje ngenxa yetu asiwaqeshile.

 Ndiva ukuba kule season kuko into eninzi yamagama azaku propozwa. Linye endingali tetayo—kukuba kufuneka si-